Diari Oficial de la Generalitat Valenciana


Sumari del DOGV 8439, del 07-12-2018 (2018/10878)

Convocatòria del procés selectiu per a la contractació indefinida de personal fix de plantilla per a una plaça de la categoria de conductor o conductora de vehicle i formació d'una borsa de treball temporal.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10592


Data del document
:   28-05-2018

Organisme emissor
:   Empresa de Servicis de Paiporta (Espai)

Tipus de document
:   Anunci

Descriptors 

:   * concurs administratiu

Convocatòria del procés selectiu per a la contractació indefinida de personal fix de plantilla per a una plaça de la categoria de conductor o conductora de vehicle i formació d'una borsa de treball temporal.  
 [2018/10437]  
El Consell d'Administració de l'entitat pública empresarial Empresa de Servicis de Paiporta (ESPAI), en la sessió del dia 17 de maig de 2018, va aprovar les bases que han de regir la convocatòria del procés selectiu per a la contractació indefinida de personal fix de plantilla per a una plaça de conductor o conductora de vehicle per als serveis que presta l'entitat pública empresarial Empresa de Servicis de Paiporta (ESPAI), i formació d'una borsa de treball.  
Les sol·licituds de participació d'aquest procés hauran de presentar-se en el Registre General de l'Ajuntament en horari de 08.30 a 14.00 hores, de forma presencial o a través de la plataforma electrònica https://unica.paiporta.es/PortalCiudadano, en el termini de 20 dies hàbils a comptar des de l'endemà de la publicació d'aquest anunci en el BOE, o per la forma determinada en l'article 38.4 de la Llei de règim jurídic de les administracions públiques i del procediment administratiu comú.  
  
La instància haurà de contindre declaració de reunir tots els requisits de les bases, i caldrà adjuntar-hi la relació de mèrits que desitja fer valdre acompanyada de còpia compulsada de l'original dels documents que els acrediten.  
Les bases són les següents:  
  
Bases de la convocatòria que han de regir en el procés selectiu per a la contractació indefinida de personal fix de plantilla per a una plaça de la categoria de conductor o conductora de vehicle per als serveis que presta l'entitat pública empresarial Empresa de Servicis de Paiporta (ESPAI) i formació d'una borsa de treball temporal.  
  
Primera. Objecte de la convocatòria  
L'objecte de la present convocatòria és la contractació indefinida de personal fix de plantilla per a una plaça de la categoria de conductor o conductora de camió adscrita als serveis de recollida d'efectes de la via pública i aigualeig i reg que presta l'entitat pública empresarial Empresa de Servicis de Paiporta (ESPAI), així com qualsevol altre transport de materials i equips de treball que siga d'utilitat pública, mitjançant el procediment de concurs oposició, dotada amb el sou base i resta de retribucions complementàries que corresponguen conformement a la legislació vigent i al pressupost general de l'EPE per a realitzar, sota la supervisió directa de la Gerència, les següents funcions:  
  
  
Plaza conductor o conductora  
Funcions. Les funcions a desenvolupar del lloc de treball són les de recollida d'efectes en la via pública del municipi de Paiporta i el seu depòsit en un lloc establit per a aquesta comesa fent ús de camió de bolquet amb grua, l'aigualeig de carrers i altres espais públics de la població fent ús de camió cisterna, reg de zones verdes i arbratge i qualsevol altre transport de materials i equips, detallades en l'annex I.  
  
Les proves selectives serviran també per a la creació d'una borsa de treball per a les contractacions temporals que puguen ser necessàries d'aquesta mateixa categoria professional.  
  
Segona. Requisits de les persones aspirants  
Per a prendre part en la convocatòria, les persones aspirants hauran de reunir els següents requisits, referits al moment de finalització del termini de presentació d'instàncies:  
a) Tindre la nacionalitat espanyola o pertànyer a qualsevol dels estats membres de la Unió Europea o altres estats de conformitat amb el que es disposa en l'article 57 del text refós de la Llei de l'Estatut Bàsic de l'Empleat públic, aprovat pel Reial decret legislatiu 5/2015, de 30 d'octubre.  
b) Posseir la capacitat funcional per a l'acompliment de les tasques pròpies de les places referides en les bases.  
c) Haver fet 16 anys i no excedir, si escau, l'edat màxima de jubilació forçosa.  
d) Estar en possessió del permís de conducció C.  
e) No patir cap malaltia ni estar afectat per una limitació física o psíquica incompatible amb l'acompliment de les corresponents funcions.  
f) No haver sigut separat o separada mitjançant expedient o acomiadament disciplinari del servei de qualsevol de les administracions públiques, ni trobar-se inhabilitat o inhabilitada per a l'exercici de funcions públiques. En el cas de ser nacional d'un altre estat, no trobar-se inhabilitat o inhabilitada o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
  
Tercera. Publicitat de la convocatòria  
Les bases i la convocatòria es publicaran íntegrament en el Diari Oficial de la Generalitat Valenciana i en el Butlletí Oficial de la Província de València. La convocatòria es publicarà a més en el Boletín Oficial del Estado. Els successius anuncis es publicaran únicament en el tauler d'anuncis de l'Ajuntament.  
  
Quarta. Presentació de sol·licituds  
El termini de presentació d'instàncies per a sol·licitar prendre part en la present convocatòria serà de 20 dies hàbils, comptats a partir de l'endemà de la publicació de l'anunci de la convocatòria en el Boletín Oficial del Estado, i es presentaran en el Registre General de l'Ajuntament, de forma presencial o a través de la seu electrònica https://unica.paiporta.es/PortalCiudadano. En el cas de presentar la instància de forma electrònica caldrà també adjuntar-s'hi tota la documentació acreditativa dels mèrits que es pretenga fer valdre en el procediment selectiu.  
Les instàncies podran presentar-se igualment mitjançant les altres formes establides en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Les persones sol·licitants manifestaran en les seues instàncies:  
- Que reuneixen totes i cadascuna de les condicions que s'exigeixen en la base segona, referides a la data en què acabe el termini de presentació d'instàncies. Hi adjuntaran els documents que acrediten el compliment d'aquestes.  
- La relació concreta de mèrits a valorar, acompanyada de còpia compulsada de l'original dels documents que els acrediten. En cas de dubte sobre l'autenticitat d'aquests, el tribunal qualificador podrà exigir la presentació dels originals, i en cas de no ser presentats, no valorarà el mèrit emparat pel document de l'autenticitat del qual es dubte.  
  
- Un telèfon en el qual puguen ser localitzades en horari de matí i una adreça de correu electrònic.  
  
Cinquena. Igualtat de condicions  
D'acord amb el que s'estableix en l'article 38.3 de la Llei 13/1982, de 7 d'abril, en les presents proves seran admeses les persones discapacitades en igualtat de condicions que les altres persones aspirants. Les condicions personals d'aptitud per a l'exercici de les funcions corresponents a la plaça objecte d'aquesta convocatòria s'acreditaran, si escau, mitjançant dictamen vinculant expedit per facultatiu acreditat.  
  
Abans de la incorporació a la plaça, caldrà presentar certificat acreditatiu de posseir la capacitat funcional necessària, tant física com psíquica i sensorial, per a l'exercici de les tasques pròpies del lloc a exercir.  
  
  
Sisena. Admissió de les persones aspirants  
Expirat el termini d'admissió d'instàncies, per resolució de l'Alcaldia Presidència s'aprovarà la llista provisional dels aspirants admesos i exclosos, que es farà pública al tauler d'anuncis de l'Ajuntament, www.paiporta.es, i al tauler d'anuncis d'Empresa de Servicis de Paiporta (ESPAI) i es concedirà un termini de cinc dies hàbils per a reclamacions o esmenar els defectes que hagen motivat l'exclusió.  
  
Seran esmenables els errors de fet, assenyalats en l'article 70 de la Llei 30/1992, de règim jurídic administracions públiques i del procediment administratiu comú, com són les dades personals de la persona interessada, lloc assenyalat a l'efecte de notificacions, data, signatura o òrgan al qual es dirigeix.  
No serà esmenable, per afectar el contingut essencial de la mateixa sol·licitud del sistema selectiu, el termini de caducitat o la manca d'actuacions essencials:  
- No fer constar que es reuneixen tots i cadascun dels requisits de capacitat exigits en les bases.  
- Presentar la sol·licitud de forma extemporània, ja siga abans o després del termini corresponent.  
En el cas de presentar-se reclamacions, seran acceptades o rebutjades en la resolució per la qual s'aprove la llista definitiva, dictada així mateix per l'Alcaldia Presidència. I, en el supòsit de no presentar-se cap reclamació, les llistes provisionals esdevindran automàticament definitives, cosa que es faràs constar en la resolució de l'Alcaldia Presidència. En tot cas, es procedirà a efectuar-ne la publicació únicament al tauler d'anuncis de l'Ajuntament www.paiporta.es.  
La publicació d'aquesta resolució serà determinant dels terminis a l'efecte de possibles impugnacions o recursos.  
Contra l'acte d'aprovació de les bases de la convocatòria, que posa fi a la via administrativa, es pot interposar recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà d'haver-se notificat (art. 124 i 125 de la Llei 39/2015, d'1 d'octubre, del procediment administratiu comú de les administracions públiques). O bé, es podrà interposar directament recurs contenciós administratiu davant els jutjats d'aquest ordre jurisdiccional amb seu a València, en el termini de dos mesos a comptar des de l'endemà de la notificació (art. 8 i 46 de la Llei 29/1998, de 13 de juliol, reguladora de la jurisdicció contenciosa administrativa)  
  
Si una vegada interposat el recurs potestatiu de reposició, no es dicta i notifica la resolució del recurs en el termini d'un mes, establit per l'article 124.2 de la Llei 39/2015 esmentada, el recurs s'entendrà desestimat, de conformitat amb l'article 24.1 de la mateixa llei, i podrà interposar-s'hi el corresponent recurs contenciós administratiu.  
Tot això sense perjudici que les persones interessades puguen interposar els altres recursos que consideren pertinents.  
  
Setena. Composició del tribunal qualificador  
La composició del tribunal qualificador es farà pública juntament amb la llista definitiva de persones admeses i excloses, i estarà compost pels següents membres, tots ells amb veu i vot:  
- President/a. Una persona funcionària de carrera o una persona subjecta a règim de dret laboral fix de plantilla.  
- Secretari/ària. El secretari de la corporació o una persona funcionària en qui delegue.  
- Vocals. Tres persones funcionàries de carrera o persones subjectes a règim de dret laboral fixos de plantilla.  
Podrà assistir a la realització de les proves a efectes informatius un representant del personal d'ESPAI designat pel Comité d'Empresa.  
  
La designació dels membres del tribunal inclourà la de les respectives persones suplents, i es farà pública a l'efecte de la seua recusació per part de les persones interessades; així mateix hauran de posseir nivell de titulació o especialització iguals o superiors als exigits per a l'accés a la plaça convocada.  
El tribunal no podrà constituir-se ni actuar sense l'assistència de més de la meitat de les persones integrants, titulars o suplents, indistintament, i en tot cas amb la presència del president/a i secretari/ària del tribunal.  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En tot allò no previst en les presents bases serà aplicable la normativa bàsica i de desenvolupament, estatal i autonòmica, sobre règim local i ocupació pública reguladora dels processos selectius de personal.  
En el funcionament del tribunal s'ajustarà al que es disposa en els articles 15 i següents de la Llei 40/2015, d'1 d'octubre, de règim jurídic del sector públic, sobre òrgans col·legiats, i els seus membres estaran subjectes a les causes d'abstenció i recusació previstes en la mateixa llei.  
Els membres del tribunal tindran dret a percebre les indemnitzacions per assistències establides en el Reial decret 462/2002, de 24 de maig, sobre indemnitzacions per raó del servei.  
  
Huitena. Calendari del procediment selectiu  
La data, hora i lloc dels exercicis s'anunciarà, una vegada finalitzat el procés de valoració, mitjançant anunci publicat al tauler d'edictes de l'Ajuntament www.paiporta.es i al tauler d'anuncis d'Empresa de Servicis de Paiporta (ESPAI).  
Les persones aspirants seran convocades en crida única, excepte cas de força major degudament justificat i estimat lliurement pel tribunal. La no-presentació d'una persona aspirant en el moment de ser cridada determinarà automàticament la pèrdua del seu dret a participar en el mateix exercici, i quedarà exclosa del procés selectiu.  
  
El tribunal podrà requerir en qualsevol moment que cadascuna de les persones aspirants acredite la seua identitat, i a aquest efecte hauran d'anar proveïdes del document nacional d'identitat.  
Una vegada començat el procés selectiu, els corresponents anuncis hauran de fer-se públics pel tribunal en el tauler d'edictes de l'Ajuntament www.paiporta.es i en el tauler d'anuncis de la EPE.  
  
  
Novena. Desenvolupament del procediment selectiu  
Com a norma general, s'establirà un termini de tres dies hàbils, comptats des de la data de publicació de la resolució del tribunal, per a sol·licitar la revisió d'exàmens realitzats o per a presentar reclamacions sobre qualificacions d'aquests.  
En la realització dels exercicis escrits el tribunal adoptarà les mesures oportunes per a garantir, sempre que siga possible, l'anonimat de les persones aspirants.  
A) Fase d'oposició:  
- Primer exercici: teòric-pràctic. De caràcter obligatori i eliminatori. Es valorarà amb un màxim de 10 punts.  
Consistirà en un exercici en el qual s'hauran de respondre a qüestions relacionades amb les funcions del lloc de treball de conductor o conductora de camió que figuren en l'annex I i amb els temes que figuren en l'annex II.  
Quedarà a criteri del tribunal decidir si les respostes han de ser de tipus test o no, així com la manera de puntuació.  
La puntuació mínima per a superar la prova serà de 5.  
- Segon exercici: de caràcter obligatori i eliminatori. Es valorarà amb un màxim de 10 punts.  
Prova teòric-pràctica de les persones aspirants que hagen superat la prova del primer exercici, amb la finalitat d'avaluar els coneixements sobre el funcionament i manteniment bàsic dels vehicles camió bolquet amb grua i camió cisterna, així com les seues habilitats en la conducció.  
  
B) Valoració de mèrits:  
Consistirà en la valoració i qualificació dels mèrits al·legats i acreditats per les persones aspirants en la seua instància, amb una puntuació màxima de 13 punts, segons els següents criteris:  
1. Experiència professional: màxim 10 punts per l'experiència degudament acreditada.  
- Es valorarà a raó de 0,09 punts per cada mes complet de serveis en actiu en les diferents administracions públiques o en l'àmbit privat, l'acompliment de llocs amb funcions iguals o similars, o amb nivells de responsabilitat iguals o superiors a les funcions especificades en la base primera. A aquest efecte també es computaran els serveis reconeguts a l'empara del que es disposa en la Llei 70/1978, de 26 de novembre, de reconeixement dels serveis previs en l'administració pública, i l'altra normativa aplicable.  
L'al·legat en aquest apartat es justificarà:  
- Els períodes treballats: mitjançant certificació de la vida laboral expedida per la Tresoreria General de la Seguretat Laboral, així com, si escau, de l'administració pública corresponent.  
- Les tasques o funcions realitzades: mitjançant el contracte de treball o certificació expedida per l'administració pública en el qual consten expressament aqueixes dades. En els casos de persones treballadores autònomes, les funcions realitzades podran acreditar-se mitjançant la documentació oficial corresponent en la qual figure aqueixa dada.  
No es consideraran altres justificants o documents diferents dels expressats ni aquells que plantegen dubte sobre els extrems assenyalats.  
La valoració es computarà fins a la data de finalització del termini de presentació d'instàncies.  
  
2. Mèrits acadèmics i de formació: màxim 2 punts.  
- Titulacions específiques: certificats de professionalitat de conductor de vehicles de transport pesats de mercaderies per carretera, electromecànica de vehicles o similars que tinguen relació directa amb les funcions a exercir; cicles formatius de grau mitjà o superior de conductor de vehicles de transport per carretera, electromecànica de vehicles o similars que tinguen relació directa amb les funcions a exercir: 1 punt per estar en possessió d'un o més certificats de professionalitat o cicles formatius indicats.  
- Cursos de formació i perfeccionament: es valoraran els cursos de formació i perfeccionament de durada igual o superior a 25 hores que hagen sigut cursats o impartits per l'interessat, fins a un màxim d'1 punt, i conformement a la següent escala:  
a) De 100 o més hores: 0,50 punts  
b) De 75 o més hores: 0,25 punts  
b) De 50 o més hores: 0,15 punts  
c) De 25 o més hores: 0,10 punts  
Només es valoraran aquests cursos si estan directament relacionats amb les funcions a exercir, exposades en la base primera i van ser convocats o organitzats per la universitat, organismes oficials, instituts o escoles oficials de formació de personal de l'administració pública, o altres entitats públiques sempre que en aquest últim cas hagueren sigut homologats per l'Institut Valencià de l'Administració Pública. També es valoraran els cursos de formació contínua dins de l'Acord Nacional de Formació Contínua en qualsevol de les seues edicions, i els impartits per l'Ajuntament de Paiporta.  
En cap cas es puntuaran en el present apartat ni en l'anterior els cursos de valencià, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix, i en el supòsit de cursos impartits, aquests es valoraran per una sola vegada, no sent susceptibles de ser valorats successives edicions d'un mateix curs.  
  
3. Valencià: màxim 1 punt.  
El coneixement del valencià, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, i qualsevol altre susceptible de ser homologat per aquest organisme, d'acord amb el que es disposa en l'Ordre de 22 de maig de 1989, de la Conselleria de Cultura, Educació i Ciència (DOGV 1082, 09.06.1989), es valorarà d'acord a la següent escala:  
  
Nivell Punts  
Oral A2 0,25  
Grau elemental B1 0,50  
Grau mitjà C1 o superior C2 1,00  
  
C) Període de pràctiques:  
S'estableix un període selectiu eliminatori de pràctiques laborals en el lloc de treball, tant per a la selecció de la persona a contractar mitjançant contracte indefinit fix de plantilla, com per a les persones que es contracten temporalment de la borsa de treball que es cree. Aquest període de pràctiques serà en tots els supòsits de dos mesos, i s'articularà mitjançant un període de prova de la mateixa durada de dos mesos en els contractes que es formalitzen.  
El període de pràctiques serà objecte d'avaluació per part del treballador o treballadora d'ESPAI encarregat o encarregada del servei. Aquest informe, en cas de ser negatiu, i quan es referisca a la contractació indefinida fixa de plantilla, es posarà en coneixement del tribunal qualificador i se sotmetrà a la seua consideració, sent el tribunal qui, en aqueixos casos, propose a l'òrgan competent d'ESPAI la finalització de la relació laboral. En aqueixos supòsits, es procedirà a la contractació de la següent persona que figure en la relació d'aprovats que haja formulat el tribunal.  
Durant aquest període es valorarà el grau de compliment de les tasques i obligacions contractuals. Es valorarà:  
- El compliment de tasques i obligacions assignades considerant els temps invertits en l'execució d'aquestes, la quantitat de treball realitzat per jornada i la qualitat d'aquest, segons els estàndards de l'empresa.  
  
- La responsabilitat quant a l'ús de la maquinària i equips de treball assignats per a l'acompliment de les seues funcions entre les quals s'inclouen l'execució dels manteniments bàsics de periodicitat diària que estan establits i dels quals se li donarà completa informació.  
  
- La comunicació amb el superior jeràrquic quant a les incidències i el compliment del treball assignat, seguint els procediments establits en l'empresa.  
- La responsabilitat quant al manteniment de l'entorn de treball, mobiliari urbà tant públic com privat, avaluable en funció dels incidents en els quals haja sigut part.  
El resultat de l'avaluació qualificarà el personal com a apte o no apte.  
La no-superació del període de pràctiques suposarà la finalització de la relació laboral per desistiment de l'entitat. Durant el període de pràctiques la persona contractada també podrà desistir lliurement del contracte.  
  
Dècima. Presentació de documentació prèvia a la contractació  
Abans en cas que es dugui a terme la contractació que corresponga, la persona proposada haurà de presentar els documents acreditatius exigits en la base 2a d'aquesta convocatòria:  
- Fotocòpia del DNI (acompanyat d'original per a compulsa).  
- Original i fotocòpia del permís de conduir C exigit.  
- Declaració de no haver sigut separat/a mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat/a per a l'acompliment d'ocupacions o càrrecs públics per resolució judicial. En cas de ser nacional d'un altre estat, no trobar-se inhabilitat/a o en situació equivalent que impedisca, en el seu estat, en els mateixos termes l'accés a l'ocupació pública.  
- Certificat mèdic oficial a fi de determinar l'aptitud física i psíquica per a l'acompliment de la plaça objecte de la convocatòria.  
Les persones que no presenten la documentació, no podran ser nomenades i decauran en els seus drets en la borsa, sense perjudici de la responsabilitat en què poguera haver incorregut per falsedat en la seua instància.  
  
Onzena. Funcionament de la borsa  
Període de vigència: serà per tres anys naturals o fins al seu esgotament. Si en tal moment no s'haguera constituït una nova borsa, la vigència d'aquesta es podrà prorrogar, de forma expressa, fins que quede constituïda la nova. Aquesta pròrroga no podrà superar el període d'un any natural addicional als tres primers.  
  
Ordre de crida: segons la proposta definitivament aprovada.  
  
Crida: una vegada seleccionada la persona, li serà notificat el nomenament, concedint-li un termini no inferior a 24 hores perquè l'accepte o rebutge per escrit.  
Transcorregut l'indicat termini sense que manifeste la seua acceptació o, si escau, ho rebutge expressament, el lloc s'oferirà a qui per torn li corresponga.  
La persona que no acudisca a la crida o renuncie al lloc de treball oferit serà exclosa de la borsa, excepte causa justificada regulada més endavant.  
  
Finalització del nomenament o contracte:  
Per a aquells contractes que es formalitzen sota la forma de contractació temporal, una vegada finalitzat el contracte, si la seua durada o l'acumulada en successius contractes no supera 12 mesos de treball efectiu, la persona es reintegrarà a la borsa de treball en el lloc que ocupava en el moment d'iniciar la relació laboral, en cas que la durada siga igual o superior a 12 mesos passarà a l'últim lloc de la mateixa per a possibles contractacions futures.  
  
Baixes de la borsa:  
Es produirà la baixa automàtica en la corresponent borsa de treball en els següents supòsits:  
a) La falta d'acceptació del nomenament sense causa justificada o la seua renúncia una vegada haja subscrit el contracte de treball.  
b) La falta de presentació injustificada de la documentació requerida per a la contractació, en el termini establit.  
c) Per compliment de l'edat ordinària per a la seua jubilació, sempre que la persona treballadora afectada tinga cobert el període mínim de cotització i que complisca els altres requisits exigits per la legislació de Seguretat Social per a tindre dret a la pensió de jubilació en la seua modalitat contributiva.  
d) Per falsedat o falta inicial o sobrevinguda d'algun dels requisits exigits o de les circumstàncies al·legades per a la seua inclusió en la borsa.  
  
Renúncia justificada:  
Serà considerada justificació suficient per a renunciar al lloc de treball que se li ofereix sense decaure en l'ordre de la corresponent borsa, les següents causes:  
1r La incapacitat temporal derivada de malaltia comuna, accident no laboral, accident de treball i de malaltia professional, durant el temps que dure.   
2n En cas de maternitat, si la renúncia de la mare es produeix entre el seté mes d'embaràs i la setzena setmana posterior al part, dihuitena si el part és múltiple.  
3r En els supòsits i termes establits en la normativa vigent per a promoure la conciliació de la vida familiar i laboral de les persones treballadores i les víctimes de violència de gènere, podran renunciar al nomenament o contracte, amb l'únic dret de romandre en la borsa de treball mentre dure aquesta situació.  
4t Per defunció de familiars fins a segon grau de consanguinitat o afinitat, amb el límit temporal de fins a 5 dies hàbils (segons el cas concret).  
5é Per adopció si la renúncia es produeix dins de les setze setmanes posteriors a la resolució judicial d'adopció.  
6é Per matrimoni o inscripció com a parella de fet, si la renúncia es produeix dins dels 15 dies naturals següents o anteriors a la celebració o inscripció.  
Qui al·legue els motius de renúncia justificada exposats en els punts anteriors, presentarà la documentació justificativa corresponent en el termini de dos dies.  
Serà considerada justificació suficient per a renunciar al lloc de treball que se li ofereix, però decaurà en l'ordre de la corresponent borsa, les següents causes:  
a) Per estar laboralment en actiu, en l'àmbit públic o privat.  
  
b) Per privació de llibertat fins que no es dicte sentència ferma condemnatòria.  
En aquests dos casos es reintegrarà a la borsa de treball, en el lloc immediat següent a l'últim en ordre de puntuació que existisca el dia d'aquesta renúncia.  
  
Dotzena. Vinculació de les bases  
Aquestes bases vinculen l'Administració al tribunal i als qui participen en les proves selectives, i tant aquesta convocatòria com tots els actes administratius que es deriven d'aquesta i de les actuacions del tribunal podran ser impugnats per les persones interessades en els casos, terminis i forma establida en la Llei 39/2015, d'1 d'octubre, del procediment administratiu comú de les administracions públiques.  
  
  
Tretzena. Publicitat  
Aquestes bases es publicaran en el tauler d'edictes de l'Ajuntament, en la pàgina web www.paiporta.es i en el tauler d'anuncis d'Empresa de Servicis de Paiporta (ESPAI). A més les bases d'aquesta convocatòria es trobaran a la disposició dels interessats en l'Oficina d'Informació de l'Ajuntament Única i en les oficines d'Empresa de Servicis de Paiporta (ESPAI), carrer Convent, núm. 43 de Paiporta, telèfon 701 446 046. I es publicarà un anunci de la convocatòria en el Butlletí Oficial de la Província de València, que determinarà el termini de presentació de sol·licituds de participació en el procediment selectiu.  
  
  
Catorzena. Normativa aplicable  
En allò no previst en aquestes bases serà aplicable la normativa bàsica i de desenvolupament, estatal i autonòmica, sobre règim local i ocupació pública reguladora dels processos selectius de personal, especialment la Llei 7/1985, de 2 d'abril, reguladora de les bases de règim local, Reial decret legislatiu 781/1986, de 18 d'abril, pel qual s'aproven les disposicions legals vigents en matèria de règim local, Llei de la Generalitat 8/2010, de 23 de juny, de règim local de la Comunitat Valenciana, text refós de la Llei de l'Estatut Bàsic de l'Empleat Públic, aprovada per Reial decret legislatiu 5/2015, de 30 d'octubre, Llei de la Generalitat 10/2010, de 9 de juliol, d'ordenació i gestió de la funció pública valenciana, Decret del Consell 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa, i l'Ordre de la Conselleria de Justícia, Interior i Administracions Públiques, de 17 de gener de 2006, sobre regulació de borses d'ocupació temporal per a la provisió provisional de llocs de treball de l'Administració el Govern Valencià.  
  
  
Quinzena. Protecció de dades personals  
A les dades de caràcter personal aportades per les persones candidates durant el procés de selecció, els serà aplicat el que s'estableix en el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de protecció de dades de caràcter personal, el Reial decret 994/1999, pel qual s'aprova el Reglament de mesures de seguretat dels fitxers automatitzats que continguen dades de caràcter personal, així com la resta de la normativa de desenvolupament.  
La destinació de les dades serà Empresa de Servicis de Paiporta (ESPAI). La responsabilitat d'aquest fitxer és Empresa de Servicis de Paiporta (ESPAI) i els drets d'accés, rectificació, oposició i cancel·lació s'exerciran davant de l'empresa.  
Les persones candidates presten el seu consentiment al tractament de les dades personals aportades per a gestionar aquest procés selectiu, inclosa la publicació d'aquestes dades en internet.  
A aquestes dades tindrà accés personal funcionari o laboral de l'Ajuntament de Paiporta, qui en tot moment observarà les mesures de seguretat que són aplicable.  
  
  
ANNEX I  
Funcions del conductor o conductora de camió  
  
Funcions bàsiques  
1. Conducció, càrrega en el camió bolquet amb grua dels estris de la via pública de la població de Paiporta, així com de qualsevol altre material o equip de treball i la seua posterior descàrrega en el lloc de dipòsit adequat, respectant en tot moment les normes de circulació.  
2. Conducció del camió cisterna i ús dels seus elements per a la realització de l'aigualeig i reg de les zones verdes i arbrat que se li encomanen, respectant les normes de circulació.  
3. Mantindre en bon estat de conservació i neteja els vehicles que utilitza seguint les instruccions de manteniment i deixant constància de la seua realització així com de les incidències i o defectes oposats.  
  
4. Comunicar al seu superior la informació estructurada que aquest li requerisca en tot allò relacionat amb la gestió del servei de neteja viària.  
5. En cas de sinistre, colps, etc., el conductor o conductora emplenarà un comunicat d'accidents detallat que reflectisca amb claredat el succeït i ho comunicarà al seu o la seua superior com més prompte millor.  
6. Emplenar el comunicat de producció que reculla la informació que el seu o la seua superior li requerisca.  
7. Realitzar, així mateix, aquelles altres tasques que se li encomanen i que concorden amb la qualificació.  
Tot això en els termes i conforme al que s'estableix en el conveni col·lectiu que li siga aplicable, que serà d'aplicació preferent en aquest aspecte i amb subjecció a les normes de circulació viària i legislació en matèria de prevenció de riscos laborals.  
  
  
ANNEX II  
  
1. Empresa de Servicis de Paiporta (ESPAI).  
1.a. Estatuts.  
1.b. Memòria d'activitats.  
2. Mitjans mecànics adscrits als serveis de recollida d'efectes i d'aigualeig i reg.  
3. Prevenció de riscos laborals relacionats amb l'activitat.  
  
Paiporta, 28 de maig de 2018.- L'alcaldessa i presidenta de l'Empresa de Servicis de Paiporta (ESPAI): Isabel Martín Gómez.